อย่าหาทำ ฉีดเพิ่มขนาดเจ้าโลก หมอเตือนสาวคู่นอน เสี่ยงมะเร็งปากมดลูกด้วย
หมอยกเคสเตือน ไม่ควรฉีดขี้ผึ้งเพิ่มขนาดเจ้าโลก หลังจุดจบคนไข้หลายราย อวัยวะเพศเน่า ต้องมาผ่าลอก บางคนเป็นหนักก็ตัดออกหมด ขณะที่สาวๆ คู่นอน ก็เสี่ยงเป็นมะเร็งปากมดลูกด้วยนายแพทย์กัมปนาท พรยศไกร ศัลยแพทย์ระบบทางเดินปัสสาวะ จากเฟซบุ๊กเพจ Sarikahappymen ได้โพสต์ภาพชายคนหนึ่ง นอนราบ มีเข็มฉีดยา และครีม 1 หลอด วางอยู่บนตัว โดยร่างกายท่อนล่างมีผ้าสีขาวปิดเอาไว้ ซึ่งชายในภาพระบุข้อความว่า สิ่งที่ตัวเองทำ แล้วแต่คนชอบ โดยหมอระบุว่า ทุกคนรู้ หมอยูโรรู้ ฉันเจอคนใช้ยูนิซันตลอด เพราะฉันคือหมอยูโร และหมอยูโรแปลว่าต้องมาตัดเคสเน่าๆ พวกนี้ ลูกยอ หรือมะระ มันไม่อยู่กับคุณนานหรอกค่ะนอกจากนี้ คุณหมอยังอธิบายเพิ่มเติมว่าเคสการฉีดอวัยวะเพศด้วยขี้ผึ้งเหล่านี้ ท้ายที่สุดพอเน่าก็ต้องมาผ่าลอกออก แล้วเอาหนังบริเวณถุงไข่ไปห่อไว้แทน เหลือแค่ให้พอนั่งฉี่ได้บางคนเป็นหนักก็ตัดออกหมด ซึ่งจะทำให้ไม่สามารถมีเพศสัมพันธ์ได้อีกพร้อมเตือนสาวๆ ที่เป็นคู่นอนว่า หากเจอลักษณะแบบนี้ ให้รีบหนีทันที เนื่องจากปลายทางของเคสเหล่านี้ ส่วนใหญ่จบที่มะเร็งบริเวณอวัยวะเพศส่วนผู้หญิงจะเป็นมะเร็งปากมดลูกซึ่งมะเร็งปากมดลูกส่วนใหญ่ เกิดจากเชื้อ HPV พบได้เยอะสุดตรงบริเวณใต้หนังหุ้มปลายอวัยวะ ทีนี้พวกที่ไปฉีดมา สารที่ฉีดเข้าไปทำให้เกิดการระคายเคือง และมีสิ่งสกปรก แต่ไม่สามารถทำความสะอาดบริเวณดังกล่าวได้ เนื่องจากหนังที่ฉีดมันเสียไปหมด ดังนั้นก็มีโอกาสที่จะนำเชื้อและสิ่งสกปรกต่างๆ ไปตกอยู่ในอวัยวะของผู้หญิง และก่อให้เกิดมะเร็งในที่สุด.
หมอยกเคสเตือน ไม่ควรฉีดขี้ผึ้งเพิ่มขนาดเจ้าโลก หลังจุดจบคนไข้หลายราย อวัยวะเพศเน่า ต้องมาผ่าลอก บางคนเป็นหนักก็ตัดออกหมด ขณะที่สาวๆ คู่นอน ก็เสี่ยงเป็นมะเร็งปากมดลูกด้วย 
เพิ่มขนาดอวัยวะเพศ,ฉีดเพิ่มขนาดเจ้าโลก,ฉีดอวัยวะเพศชาย,มะเร็ง,มะเร็งปากมดลูก,ฉีดขี้ผึ้ง,เจ้าโลก,ข่าวทั่วไป